Lav et referat af nedenstående tekst:

Tekst:
Det var i december 2022, Aalborg Kommune blev ransaget af NSK - den Nationale Enhed for Særlig Kriminalitet. Politiet gik efter IT-servere og al information vedrørende de omstridte udbygningsaftaler i en koordineret indsats. Otte måneder efter efterforskes sagen fortsat, og aktuelt er to vidner blevet afhørt. - Jeg kan bekræfte, at jeg er blevet afhørt for 14 dage siden, siger erhvervsmanden Martin Nielsen, der er direktør i Spritten A/S. Han understreger, at han ikke kan udtale sig om sagen, men bekræfter ydermere, at også bestyrelsesformand Rikke Gaardboe er blevet afhørt. Nationale Enhed for Særlig Kriminalitet oplyser, at sagen fortsat efterforskes. - Vi kan ikke hjælpe med yderligere oplysninger eller kommentarer på nuværende tidspunkt. Fik krisehjælp Den spektulære sag, hvor kommunen blev heftigt kritiseret for de ulovlige millionaftaler,  tog sin start i juni 2021, hvor Spritten A/S' direktør Martin Nielsen klagede over Aalborg Kommune til Ankestyrelsen - over uretmæssigt at være blevet opkrævet 5,8 millioner kroner af kommunen. I december 2021 blev to medarbejdere hjemsendt oven på en uafhængige advokatundersøgelse af Aalborg Kommunes brug af udbygningsaftaler: Direktør i By- og Landskabsforvaltningen i Aalborg Kommune, Anders Fokdal, og stadsarkitekt Peder Baltzer Nielsen. Undersøgelsen fastslog, at der ikke var tale om lovlig praksis i Aalborg Kommune, når det kom til praksis med udbygningsaftaler. For otte måneder siden, blev Aalborg Kommune så ransaget i forbindelse med, at den Nationale Enhed for Særlig Kriminalitet, gik ind i sagen. Dengang udtalte Jan Nymark Thaysen (V), at alt var blevet udleveret. - De har fået alt udleveret, de har bedt om. Alt fysisk materiale hvor der står udbygningsaftaler på, samt adgang til kommunens it-servere. Flere af de ansatte i Aalborg Kommune tog dengang imod hjælp fra en krisepsykolog efter politiets ransagning af de kommunale lokaler. TV2 Nord har spurgt Aalborg Kommune, om nuværende eller tidligere medarbejdere er blevet afhørt i forbindelse med efterforskningen. - Vi har ikke viden om, hvem der er blevet afhørt i sagen, lyder det i et skriftligt svar fra By- og Landskabsforvaltningen.

Referat:
Efterforskningen af de omstridte udbygningsaftaler i Aalborg Kommune fortsætter.